[bookmark: SD_OFF_Name]
[bookmark: SD_OFF_Sekretariatet]
[bookmark: SD_OFF_Ministeriet]Kulturministeriet
[bookmark: SD_OFF_Address]Nybrogade 2
1203 København K

[bookmark: SD_LAN_Tel][bookmark: HIF_SD_OFF_Tel][bookmark: SD_OFF_Tel]Tel	:	33 92 33 70
[bookmark: SD_OFF_Email][bookmark: HIF_SD_OFF_Email]E-mail	:	kum@kum.dk
[bookmark: SD_OFF_Web]Web	:	www.kum.dk

[image: #decorative]
Til høringsparterne



[bookmark: SD_FLD_Date]9. november 2026
Høring over udkast til ny bekendtgørelse om biblioteksafgift

Kulturministeriet sender hermed vedlagte udkast til ny hovedbekendtgørelse om biblioteksafgift i høring.

Den ny hovedbekendtgørelse omfatter ændringer i visse bestemmelser i bekendtgørelse om biblioteksafgift, som gennemføres som led i implementeringen af det statslige arbejdsprogram på kulturministeriets område mhp. på at mindske omfanget af administration. Ændringerne gennemføres ved udstedelse af en ny hovedbekendtgørelse, som dermed samler tidligere ændringsbekendtgørelser.  

Ændringerne omfatter følgende: 

Med bekendtgørelsen sammenlægges hhv. fristen for kontrol af titelliste for fejl og mangler og fristen for indsendelse af særlig dokumentation, så der fremover kun er én frist, som fastsættes til 8 uger efter udbetalingsdato med virkning for udbetaling samme år. 

Derudover opdateres bestemmelsen om Slots- og Kulturstyrelsens offentliggørelse af de titellister, som det påhviler de afgiftsberettigede at kontrollere. Det kommer fremover til at ske ved udsendelse af titellisten direkte til de afgiftsberettigede, fremfor at offentliggøre titellisten på Slots- og Kulturstyrelsens hjemmeside. 

[bookmark: _Hlk243494204][bookmark: _Hlk243494132]Endeligt ændres bestemmelserne om, at et udvalg (fonogramudvalget) efter skøn fordeler et på finansloven årligt opført rådighedsbeløb efter ansøgning til komponister, tekstforfattere, udøvende kunstnere og andre, hvis grammofonplader, lydbånd og andre lydbærende materialer, som er udgivet i Danmark, benyttes på bibliotekerne. Eftersom der nu foreligger data inden for disse kriterier, omlægges fordelingen af rådighedsbeløbet til automatiseret sagsbehandling efter beregning ud fra disse data tilsvarende øvrige materialetyper. Som konsekvens heraf nedlægges fonogramudvalget, og der indføres desuden klageadgang over fordelingen af rådighedsbeløbet. 

Ovenstående ændringer til den gældende bekendtgørelse fremgår med tydelige markeringer i det vedlagte udkast. Konsekvensændringer som følge af de nye bestemmelser, herunder rent lovtekniske ændringer, fremgår ikke med ændringsmarkeringer.

Der henvises i øvrigt til vedlagte udkast til bekendtgørelse om biblioteksafgift. 

Bekendtgørelsen træder i kraft den 1. januar 2027. 

Kulturministeriet skal anmode om eventuelle bemærkninger til bekendtgørelsen senest den 27. november 2026.

Høringssvar bedes sendt til kum@kum.dk med aeje@kum.dk i kopi. Eventuelle spørgsmål til lovforslaget kan rettes til Andreas Jensen på aeje@kum.dk.

Med venlig hilsen


Andreas Jensen
Fuldmægtig

